
PRITARTA
Šiaulių miesto savivaldybės tarybos
2024 m.                d. sprendimu 
Nr. T-

PROJEKTAS 
2000 M. RUGPJŪČIO 2 D. VALSTYBINĖS ŽEMĖS NUOMOS SUTARTIES 
NR. N29/00-0145 PAKEITIMO SUTARTIS

2024 m. ____________ d. Nr. SŽ-____________
Šiauliai 

Vadovaudamiesi Lietuvos Respublikos žemės įstatymo 7 straipsnio 1 dalies 2 punktu, Lietuvos Respublikos vietos savivaldos įstatymo 7 straipsnio 9 punktu, 63 straipsnio 4 dalimi, Šiaulių miesto savivaldybės tarybos 2024 m. ____________ d. sprendimu Nr. ______,  mes, Šiaulių miesto savivaldybė, kodas 111109429, kurios registruota buveinė yra Vasario 16-osios g. 62, Šiauliuose, atstovaujama _____________toliau vadinama Nuomotoju, ir akcinė bendrovė „Šiaulių komercija“, į. k. 144630172, esanti Vytauto g. 149-35, Šiaulių mieste, toliau vadinama Nuomininku, atstovaujama direktorės Reginos Aukščionienės, veikiančios pagal bendrovės įstatus, susitarėme sudaryti šią 2000 m. rugpjūčio 2 d. valstybinės žemės nuomos sutarties Nr. N29/00-0145 pakeitimo sutartį (toliau – Pakeitimo sutartis) ir susitarėme dėl tokių jos sąlygų:
. Šalys pakeičia 2000 m. rugpjūčio 2 d. valstybinės žemės nuomos sutartį Nr. N29/00-0145 (toliau –Sutartis) ir išdėsto ją nauja redakcija:

„

Mes, Šiaulių miesto savivaldybė, kodas 111109429, kurios registruota buveinė yra Vasario 16‑osios g. 62, Šiauliuose, atstovaujama ______________________________, toliau vadinama Nuomotoju, ir akcinė bendrovė „Šiaulių komercija“, į. k. 144630172, esanti Vytauto g. 149-35, Šiaulių mieste, toliau vadinama Nuomininku, atstovaujama direktorės Reginos Aukščionienės, veikiančios pagal bendrovės įstatus, sudarėme šią valstybinės žemės nuomos sutartį ir susitarėme dėl tokių jos nuostatų:
. Nuomotojas išnuomoja, o Nuomininkai išsinuomoja 0,0563 ha ploto valstybinės žemės sklypo dalį bendrai naudojamame 0,4336 ha sklype (kadastro Nr. 2901/0011:389, unikalus Nr. 2901-0011-0389), esančiame Šiaulių m. sav., Šiaulių m., Vytauto g. 149 (toliau – žemės sklypas), patalpoms (unikalūs Nr. 4400-6257-8512:6449, Nr. 4400-6257-8523:6450) pastate 1A5/p (unikalus Nr. 2998-3008-2019) eksploatuoti.
. Žemės sklypo dalis išnuomojama iki 2108 m. rugpjūčio 2 dienos.
. Išnuomojamo žemės sklypo pagrindinė žemės naudojimo paskirtis – kitos paskirties žemė, naudojimo būdas – komercinės paskirties objektų teritorijos, daugiabučių gyvenamųjų pastatų ir bendrabučių teritorijos.
. Galimybė keisti žemės sklypo pagrindinę žemės naudojimo paskirtį ir (ar) naudojimo būdą, kai pagal galiojančius teritorijų planavimo dokumentus numatyta galimybė išnuomojamame valstybinės žemės sklype pakeisti pagrindinę žemės naudojimo paskirtį ir (ar) būdą kita pagrindine žemės naudojimo paskirtimi ir (ar) būdu, nenumatoma.
. Žemės sklype esančių žemės savininkui ar kitiems asmenims nuosavybės teise priklausančių statinių ir įrenginių naudojimo sąlygos, kelių tiesimo, vandens telkinių įrengimo ir kitos sąlygos, taip pat statinių ir įrenginių tolesnė naudojimo paskirtis pasibaigus žemės sklypo nuomos terminui nustatoma, kaip numatyta įstatymuose.
. Galimybė statyti naujus statinius ar įrenginius ir (ar) rekonstruoti esamus statinius ar įrenginius, jeigu tokia statyba ir (ar) rekonstravimas galimi pagal galiojančius teritorijų planavimo dokumentų sprendinius ir atitinka Sutartyje nurodytą žemės sklypo pagrindinę žemės naudojimo paskirtį ir būdą.
. Žemės sklypo Nuomininkas galimybę statyti ir (ar) rekonstruoti statinius ar įrenginius įgyja tik sumokėjęs į valstybės ir savivaldybės, kurios teritorijoje yra žemės sklypas, biudžetus nurodytą Žemės įstatymo 10 straipsnyje atlyginimą už galimybę statyti naujus statinius ar įrenginius (ar) rekonstruoti esamus statinius ar įrenginius.
. Žemės sklype esančių požeminio ir paviršinio vandens, naudingųjų iškasenų (išskyrus gintarą, naftą, dujas ir kvarcinį smėlį) naudojimo sąlygos sutartyje numatytam terminui nustatomos, kaip numatyta įstatymuose.
. Specialiosios žemės naudojimo sąlygos:
. Aerodromo apsaugos zonos (III skyrius, pirmasis skirsnis);
. Vandens tiekimo ir nuotekų, paviršinių nuotekų tvarkymo infrastruktūros apsaugos zonos (III skyrius, dešimtasis skirsnis);
. Elektroninių ryšių tinklų elektroninių ryšių infrastruktūros apsaugos zonos (III skyrius, vienuoliktasis skirsnis);
. Šilumos perdavimo tinklų apsaugos zonos (III skyrius, dvyliktasis skirsnis);
. Skirstomųjų dujotiekių apsaugos zonos (III skyrius, šeštasis skirsnis);
. Elektros tinklų apsaugos zonos (III skyrius, ketvirtasis skirsnis);
. Požeminio vandens vandenviečių apsaugos zonos (VI skyrius, vienuoliktasis skirsnis);
. teritorijų, kuriose taikomos specialiosios žemės naudojimo sąlygos, įrašytos į Nekilnojamojo turto kadastrą kadastro duomenų byloje įrašytų duomenų pagrindu, nėra;
. duomenys apie įregistruotas teritorijas, kuriose taikomos specialiosios žemės naudojimo sąlygos:
. Elektroninių ryšių tinklų elektroninių ryšių infrastruktūros apsaugos zonos (III skyrius, vienuoliktasis skirsnis) – 145 kv. m;
. Elektros tinklų apsaugos zonos (III skyrius, ketvirtasis skirsnis) – 45 kv. m;
. Elektros tinklų apsaugos zonos (III skyrius, ketvirtasis skirsnis) – 137 kv. m;
. Skirstomųjų dujotiekių apsaugos zonos (III skyrius, šeštasis skirsnis) – 192 kv. m.
. Kitų teisės aktuose nustatytų žemės naudojimo apribojimų nėra.
. Žemės servitutai ir kitos daiktinės teisės:
. servitutas (tarnaujantis) – teisė tiesti, aptarnauti požemines, antžemines komunikacijas 0,3575 ha plote;
. kelio servitutas (tarnaujantis) – teisė važiuoti transporto priemonėmis, naudotis pėsčiųjų taku, varyti gyvulius 0,0600 ha plote;
. kelio servitutas (tarnaujantis) – teisė naudotis pėsčiųjų taku 0,0080 ha plote.
. 0,0563 ha žemės sklypo dalies vertė pagal 2024 m. sausio 1 dienos verčių žemėlapius – 21 035 Eur (dvidešimt vienas tūkstantis trisdešimt penki eurai).
Nuomotojas turi teisę kas 3 metus Lietuvos Respublikos Vyriausybės 1999 m. vasario 24 d. nutarimo Nr. 205 nustatyta tvarka perskaičiuoti išnuomoto be aukciono žemės sklypo vertę, nuo kurios skaičiuojamas žemės nuomos mokestis.
. Žemės nuomos mokestis mokamas pagal savivaldybės tarybos patvirtintą tarifą nuo žemės sklypo vertės.
. Žemės nuomos mokestis sumokamas iki einamųjų metų lapkričio 15 dienos.
. Nuomininkas žemės nuomos mokesčio priedą, lygų 5 proc. valstybinės žemės sklypo ar jo dalies, kurių pagrindinė žemės naudojimo paskirtis ir (ar) būdas yra pakeisti, vidutinės rinkos vertės, apskaičiuotos po pagrindinės žemės naudojimo paskirties ir (ar) būdo pakeitimo atliekant žemės sklypo vertinimą masiniu būdu Vyriausybės nustatyta tvarka moka:
. suėjus 2 metų terminui nuo sprendimo pakeisti pagrindinę žemės naudojimo paskirtį ir (ar) būdą priėmimo, žemės sklypo Nuomininkui per šį laikotarpį nepateikus žemės sklypo Nuomotojui pranešimo apie naujų statinių ar įrenginių statybos ir (ar) esamų statinių ar įrenginių rekonstravimo pradžią, ir žemės sklypo Nuomotojui per 20 darbo dienų, suėjus 2 metų terminui nuo sprendimo pakeisti pagrindinę žemės naudojimo paskirtį ir (ar) būdą priėmimo, nustačius, kad žemės sklype yra eksploatuojami esami statiniai ar įrenginiai ir vykdoma veikla pagal iki sprendimo pakeisti pagrindinę žemės naudojimo paskirtį ir (ar) būdą priėmimo nustatytus pagrindinę žemės naudojimo paskirtį ir (ar) būdą;
. kiekvienais metais iki pranešimo apie naujų statinių ar įrenginių statybos ir (ar) esamų statinių ar įrenginių rekonstravimo pradžią pateikimo dienos.
. Nutraukus Sutartį pagal Žemės įstatymo 9 straipsnio 17 dalį, teisėtai pastatyti statiniai išperkami valstybės.
. Pasibaigus numatytam Sutarties galiojimo laikui ar vienai iš Šalių nutraukus Sutartį, Nuomininkas išregistruoja Sutartį Nekilnojamojo turto registre.
. Atsakomybė už Sutarties pažeidimus numatoma teisės aktų nustatyta tvarka.
. Nuomininkas įsipareigoja laikytis Sutarties ir įstatymų. Už jų nevykdymą jis atsako pagal įstatymus.
. Įstatymų ir Lietuvos Respublikos Vyriausybės nustatyta tvarka pasikeitus valstybinės žemės nuomos mokesčio apskaičiavimo tvarkai ir kitiems reikalavimams, šios Sutarties šalys privalo vadovautis priimtais pakeitimais. Savivaldybės tarybai pakeitus žemės, išnuomotos ne aukciono būdu, nuomos mokesčio tarifą, sumažinus nuomos mokestį arba nuo jo atleidus, šios Sutarties šalys privalo vadovautis Šiaulių miesto savivaldybės tarybos sprendimais.
. Sutartis pratęsiama pagal Naudojamų kitos paskirties valstybinės žemės sklypų pardavimo ir nuomos taisykles, patvirtintas Lietuvos Respublikos Vyriausybės 1999 m. kovo 9 d. nutarimu Nr. 260 „Dėl naudojamų kitos paskirties valstybinės žemės sklypų pardavimo ir nuomos“, t. y. žemės sklypo Nuomininkui ne vėliau kaip prieš 3 mėnesius iki Sutartyje nustatyto nuomos termino pabaigos pateikus žemės sklypo Nuomotojui prašymą pratęsti žemės sklypo nuomos terminą.
. Nuomininko teisė subnuomoti žemės sklypą įgyvendinama pagal Naudojamų kitos paskirties valstybinės žemės sklypų pardavimo ir nuomos taisykles, patvirtintas Lietuvos Respublikos Vyriausybės 1999  m. kovo 9 d. nutarimu Nr. 260 „Dėl naudojamų kitos paskirties valstybinės žemės sklypų pardavimo ir nuomos“, t. y. žemės sklypo Nuomininkas subnuomoti žemės sklypą kitiems asmenims gali tik gavęs rašytinį žemės sklypo Nuomotojo sutikimą, kuris išduodamas tik taisyklėse nustatytais atvejais ir pagal taisyklėse nustatytus reikalavimus.
. Ši Sutartis prieš terminą nutraukiama Nuomotojo reikalavimu:
. jeigu žemės sklypo Nuomininkas naudoja žemę ne pagal Sutartyje numatytą pagrindinę žemės naudojimo paskirtį ir (ar) naudojimo būdą;
. kai keičiama pagrindinė žemės naudojimo paskirtis ir (ar) naudojimo būdas, išskyrus atvejus, kai Sutartyje numatytas žemės sklypo pagrindinės žemės naudojimo paskirties ir (ar) naudojimo būdo keitimas;
. žemės sklypo Nuomotojui nustačius, kad statiniai ar įrenginiai nenaudojami pagal Nekilnojamojo turto registre įregistruotą jų tiesioginę paskirtį ir per 2 metų laikotarpį, skaičiuojamą nuo pažeidimo nustatymo dienos, žemės sklypo Nuomininkui nepašalinus nustatytų Sutarties pažeidimų;
. jeigu per 2 metus nuo sprendimo pakeisti pagrindinę žemės naudojimo paskirtį ir (ar) būdą priėmimo dienos valstybinės žemės sklypas ne tik nepradedamas naudoti pagal pakeistą pagrindinę žemės naudojimo paskirtį ir (ar) būdą, bet žemės sklypas nenaudojamas ir pagal iki sprendimo pakeisti pagrindinę žemės naudojimo paskirtį ir (ar) būdą priėmimo nustatytus pagrindinę žemės naudojimo paskirtį ir (ar) būdą;
. jeigu žemės sklypo Nuomininkas nepradėjo naujų statinių ar įrenginių statybos ir (ar) esamų statinių ar įrenginių rekonstravimo per 5 metus nuo sprendimo pakeisti pagrindinę žemės naudojimo paskirtį ir (ar) būdą priėmimo;
. kitais Lietuvos Respublikos civilinio kodekso ir kitų įstatymų nustatytais atvejais.
. Pagal šią Sutartį pakeitus žemės sklypo pagrindinę žemės naudojimo paskirtį ir (ar) naudojimo būdą, Nuomotojas, vadovaudamasis parengtu ir patvirtintu teritorijų planavimo dokumentu ar žemės valdos projektu, turi patikslinti išnuomoto žemės sklypo kadastro duomenis Lietuvos Respublikos nekilnojamojo turto kadastre. Kadastro duomenys keičiami šalies, inicijavusios paskirties ir (ar) būdo keitimą, lėšomis.
. Prie šios Sutarties pridedamas išnuomojamo žemės sklypo planas M 1:500 kaip neatskiriama sudedamoji šios Sutarties dalis.
. Sutartį Nuomininkas savo lėšomis per 3 mėnesius įregistruoja Nekilnojamojo turto registre. 
. Ši Sutartis įsigalioja nuo jos pasirašymo momento (pasirašymo momentu laikoma data, kai Sutartį pasirašo paskutinė jos šalis) ir sudaryta 2 egzemplioriais, kurių vienas paliekamas Nuomotojui, kitas egzempliorius įteikiamas Nuomininkui.

Nuomotojas
Nuomininkas“

. Nuomininkas įsipareigoja laikytis šios Pakeitimo sutarties ir joje išdėstytos naujos redakcijos Sutarties sąlygų ir  galiojančių Lietuvos Respublikos teisės aktų nuostatų  ir už jų nevykdymą atsako Pakeitimo sutartyje ir joje išdėstytos naujos redakcijos Sutartyje ir teisės aktuose nustatyta tvarka.
. Šalys susitaria, kad atskirai šia Pakeitimo sutartimi išdėstyta naujos redakcijos Sutartis nesirašoma, o sudaroma tik ši Pakeitimo sutartis.
. Šią Pakeitimo sutartį Nuomininkas savo lėšomis per 3 mėnesius nuo jos sudarymo dienos  įregistruoja Nekilnojamojo turto registre. Nuomininkui neįvykdžius šios sąlygos, Nuomotojas turi teisę reikalauti pašalinti Pakeitimo sutarties sąlygų pažeidimus arba nutraukti Sutartį prieš terminą.
. Ši Pakeitimo sutartis įsigalioja nuo jos pasirašymo momento (pasirašymo momentu laikoma data, kai Sutartį pasirašo paskutinė jos šalis) ir sudaryta 2 egzemplioriais, kurių vienas paliekamas Nuomotojui, kitas egzempliorius įteikiamas Nuomininkui.

